Diari Oficial de la Generalitat Valenciana


Sumari del DOGV 7365, del 22-09-2014 (2014/8549)

RESOLUCIÓ de 17 de setembre de 2014, del president de l'Institut Valencià de Competitivitat Empresarial (IVACE), per la qual es modifica la Resolució de 23 de juliol de 2014, del president de l'Institut Valencià de Competitivitat Empresarial per la qual es convoca la concessió d'instruments financers per a projectes d'innovació empresarial per a l'exercici 2014.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7365

Data del DOGV
:   22-09-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/8549


Data del document
:   17-09-2014

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 17 de setembre de 2014, del president de l'Institut Valencià de Competitivitat Empresarial (IVACE), per la qual es modifica la Resolució de 23 de juliol de 2014, del president de l'Institut Valencià de Competitivitat Empresarial per la qual es convoca la concessió d'instruments financers per a projectes d'innovació empresarial per a l'exercici 2014. [2014/8549]  
Per una resolució de 23 de juliol de 2014, del president de l'Institut Valencià de Competitivitat Empresarial (IVACE) es va convocar la concessió d'instruments financers per a projectes d'innovació empresarial per a l'exercici 2014 (DOCV 7329, 31.07.2014).  
Entre els requisits que s'exigixen als possibles beneficiaris de les ajudes es troba el recollit en l'apartat 1 de l'article 4. Empreses beneficiàries de la resolució, on s'establix que: «Podran acollir-se a estes ajudes les empreses que tinguen la seua seu social o establiment de producció a la Comunitat Valenciana i que, en el moment de la sol·licitud, tinguen un/a o més treballadors/es consignats/des en el rebut de liquidació de cotitzacions (TC1) o document equivalent, i un mínim de dos anys d'existència [?]».  
Ara bé, tenint en compte la voluntat de l'IVACE de potenciar l'abast de la convocatòria a fi d'incrementar el seu impacte entre les empreses de la Comunitat Valenciana, és la raó per la qual es proposa, d'una banda, ampliar el termini de presentació de sol·licituds i, d'una altra, amb l'objectiu de potenciar projectes d'innovació empresarial desenrotllats per empreses de recent creació, no restringir el tipus de beneficiaris a aquelles empreses que tinguen una existència mínima de dos anys. Així mateix, es proposa efectuar diverses correccions en la resolució de la convocatòria.  
En virtut del que s'ha exposat, i d'acord amb allò que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'Organització i Funcionament de l'Institut Valencià de Competitivitat Empresarial (IVACE), resolc:  
  
Article únic. Modificació de la convocatòria  
Es modifica la Resolució de 23 de juliol de 2014, del president de l'Institut Valencià de Competitivitat Empresarial (IVACE) per la qual es convoca la concessió d'instruments financers per a projectes d'Innovació Empresarial per a l'exercici 2014 (DOCV 7329, 31.07.2014) en els termes següents:  
  
- Article 4. Empreses beneficiàries  
Es modifica l'apartat 1 de l'article 4 que queda redactat en els termes següents:  
«Podran acollir-se a estes ajudes les empreses que tinguen la seua seu social o establiment de producció a la Comunitat Valenciana i que, en el moment de la sol·licitud, tinguen un/a o més treballadors/es consignats/des en el rebut de liquidació de cotitzacions (TC1) o document equivalent, i un mínim d'un exercici tancat presentat en el registre mercantil».  
  
- Article 6. Sol·licitud de l'instrument financer préstec bonificat-subvenció  
· Es modifica l'apartat 6.2. Termini de presentació de sol·licituds, que queda ampliat segons la nova redacció:  
«El termini de presentació de sol·licituds a l'instrument financer combinat préstec bonificat-subvenció finalitzarà el 15 d'octubre de 2014 a les 14.00 hores».  
  
- Article 5. Característiques de l'instrument financer préstec bonificat-subvenció a fons perdut. Costos incentivables  
· Es corregix la numeració de l'apartat 5, de manera que on diu:   
  
«5.4.2. Actuació 2. Innovació de procés»;  
Ha de dir: «5.5.2. Actuació 2. Innovació de procés».  
· En el punt 2 del mateix apartat relatiu als Costos de personal  
On diu: «[?] El cost elegible de personal no superarà el 20 % del cost elegible total del projecte»;  
Ha de dir: «[?] El cost elegible de personal no superarà el 20 % del cost elegible total del projecte, i no serà subvencionable el projecte que incloga únicament este tipus de cost».  
  
- Article 11. Obligacions de les empreses beneficiàries  
· Es corregix l'últim paràgraf de l'apartat a.1 de l'article 11. Obligacions de les empreses beneficiàries, que queda redactat en els termes següents:   
«Podran validar-se, sense necessitat d'autorització prèvia, aquelles modificacions que suposen una variació en els imports recolzats per concepte de gasto inferior o igual al 20 % de la quantitat a justificar dels esmentats conceptes, o no afecten qüestions fonamentals o no comporten un canvi d'empresa de servicis externs de consultoria, sempre que es justifique adequadament en la memòria resum d'actuació justificativa indicada en l'apartat a.3 següent perquè, a criteri del tècnic de l'IVACE que verifica la justificació de l'ajuda, puga admetre's».  
  
· En l'apartat d.3 del mateix article, on diu: «Es conservaran durant 8 anys»;  
Ha de dir: «Es conservaran durant 10 anys».  
  
  
DISPOSICIÓ FINAL ÚNICA  
  
La present resolució entrarà en vigor el dia que es publique en el Diari Oficial de la Comunitat Valenciana .  
  
València, 17 de setembre de 2014. El president de l'Institut Valencià de Competitivitat Empresarial: Máximo Buch Torralva.